কুষ্টিয়ায় সদর উপজেলা সাব-রেজিস্ট্রার নুর মোহাম্মদ শাহ হত্যাকান্ডের ঘটনায় পুলিশ ৪জনকে গ্রেফতার করেছে। আটককৃতরা হলো নুর মোহাম্মদের পিয়ন ফারুক,রেজিস্ট্রি অফিসের নকল নবীশ সাইদুল, মিরপুর সাব রেজিষ্ট্রার অফিসের পিয়ন কামাল ও বাবুল নামের অপর এক ব্যাক্তি। এছাড়া আরো কয়েকজন ব্যাক্তি এ ঘটনার সাথে জড়িত আছে বলে পুলিশ ধারণা করছে। রেজেস্ট্রি অফিস থেকে সুযোগ সুবিধা না পাওয়ায় ক্ষোভ ছিল তাদের মধ্যে। এছাড়া নুর মোহাম্মদ কুষ্টিয়া থাকলে তাদের সব আয়ও বন্ধ হয়ে যাবে, এসব ক্ষোভ থেকে তারা নুর মোহাম্মদকে খুন করতে ওই ফ্লাটে যায়। এরপর টাকা পয়সা না পেয়ে হাত-পাঁ বেঁধে তাকে হত্যা করে পালিয়ে যায় খুনিরা।